**Mundbind**:

Efter at vi i bestyrelsen har gennemgået” Bekendtgørelse om restriktioner for lokaler og lokaliteter, krav om mundbind m.v. og coronapas på Kulturministeriets område i forbindelse med håndtering af covid-19” og Kulturministeriets ” Retningslinjer for indendørs idræts- og foreningsliv, samt idræts- og fritidsfaciliteter ” og har snakket med DRF, er vi kommet frem til følgende:

Det fremgår, at ***”der er krav om mundbind eller visir for at forebygge og inddæmme udbredelse af covid-19,, hvorefter besøgende, tilskuere og lignende på 12 år og derover skal have tildækket mund og næse ved brug af mundbind eller visir, når de befinder sig indendørs hvortil offentligheden har adgang”.***

Kravet om mundbind eller visir finder ikke anvendelse, når den besøgende, tilskueren og lignende sidder ned.

***Kravet om mundbind eller visir gælder ikke for medvirkende, optrædende og udøvere under optræden og udøvelse af den pågældende kulturelle aktivitet, idrætsaktivitet, fritidsaktivitet eller foreningsaktivitet*.**

Det er herefter Bestyrelsens opfattelse, at alle betalende medlemmer i rideklubben er såkaldte ”medvirkende, optrædende og udøvere af den pågældende idrætsaktivitet, fritidsaktivitet eller foreningsaktivitet, nemlig ridning og pasning af hesten”, hvorefter disse IKKE skal bære mundbind ved ophold indendørs på rideskolen.

Derimod, såfremt besøgende, tilskuere og lignende, dvs. ikke betalende medlemmer, undlader at bære mundbind eller visir, kan der ske bortvisning

For at minimere enhver form for smitterisiko, **SKAL** **ALLE** bære mundbind indendørs, når rideklubben afholder stævner eller andre arrangementer med mange besøgende og tilskuere. Modsætter man sig dette, bedes man holde sig fra rideskolens faciliteter, så længe disse arrangementer afholdes.

**Ridehjelm:**

Som det fremgår af klubreglerne, så skal vi minde om, at

1. Alle under 16 år skal bruge sikkerhedsgodkendt ridehjelm under håndtering af hesten/ponyen i alle henseender.

Vi er blevet gjort opmærksomme på, at denne bestemmelse ikke bliver overholdt. Af sikkerhedsmæssige årsager skal vi derfor minde herom og vil også bede jer alle om at minde hinanden om, at bruge ridehjelm under håndtering af hesten/ponyen, når man er under 16 år.

**Undervisning:**

Vi skal afslutningsvis minde om, at det er ikke tilladt at modtage undervisning af andre end de på klubbens hjemmeside nævnte undervisere på rideskolens arealer.

**”Klatter”**

Om hestene skal af med mere i denne tid pga græs eller om der bare ikke samles nok på banerne, vides ikke, men der ligger for mange klatter på banen udenfor og i hallerne. Du skal ALTID samle op efter dig selv.

På vegne af Bestyrelsen… God dag